
REPUBLIKA HRVATSKA
SPLITSKO-DALMATINSKA ŽUPANIJA
OPĆINA PROLOŽAC
JEDINSTVENI UPRAVNI ODJEL
KLASA: 061-01/26-01/1
URBROJ:2181/43-02-26-01
Donji Proložac, 20. srpnja 2026. g.
 

Na temelju članka 8. članka 9. članka 11. i članka 37. Statuta Općine Proložac, (Službeni glasnik Općine Proložac br.8/2025), Pročelnica  Jedinstvenog upravnog odjela Općine Proložac objavljuje,


JAVNI POZIV
za podnošenje prijedloga za dodjelu javnih priznanja
Općine Proložac u 2026. godini

I.

Predmet ovog Javnog poziva za podnošenje prijedloga za dodjelu javnih priznanja Općine Proložac u 2026.  godini, (u daljnjem tekstu: Javni poziv) je prikupljanje prijedloga za dodjelu javnih priznanja Općine Proložac i to 


- Nagrada Općine Proložac 

Nagrada se dodjeljuje fizičkim i pravnim osobama za naročite uspjehe, osobita postignuća i doprinos od značaja za razvitak i ugled Općine, a osobito za naročite uspjehe ostvarene u područjima: gospodarstva, znanosti, kulture, zaštite i unapređivanja čovjekovog okoliša, ljudskih prava, športa, tehničke kulture, zdravstva i drugih javnih ovlasti.

- Zahvalnica Općine Proložac

Nagrada se dodjeljuje fizičkim i pravnim osobama za uspjehe postignute u razvoju društvenih odnosa i gospodarstva, obrazovanja i znanosti, kulture, športa, zdravstva i socijalne skrbi te promociji Općine Proložac.


II.

Prijedlog za dodjelu javnog priznanja Općine Proložac podnosi se u pisanom obliku. 
Pisani prijedlog za dodjelu javnog priznanja Općine Proložac obavezno sadrži:

- vrstu javnog priznanja za koju se podnosi prijedlog, 
- podatke o pravnoj ili fizičkoj osobi koja se predlaže za pojedino javno priznanje, 
- obrazloženje zasluga, 
- potpis podnositelja zahtjeva, a ukoliko je podnositelj pravna osoba i ovjeren pečatom. 



III.

Pravo na podnošenje prijedloga za dodjelu javnih priznanja Općine Proložac imaju načelnik, vijećnici Općinskog vijeća, građani te udruge građana. 
                                                                             

IV.

Prijedlozi za dodjelu javnog priznanja Općine Proložac dostavljaju putem mail adrese opcina@prolozac.hr ili osobno na adresu Općina Proložac, Trg dr. Franje Tuđmana 1. s naznakom „za Javni poziv za podnošenje prijedloga za dodjelu javnih priznanja Općine Proložac u 2026 godini“ najkasnije do  26. srpnja 2026. godine .

V.

Nepotpuni i nepravovremeni prijedlozi neće se razmatrati. 

